CELEX: 62010TN0389
Language: mt
Date: 2010-09-13 00:00:00
Title: Kawża T-389/10: Rikors ippreżentat fit- 13 ta’ Settembru 2010 — SLM vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/46
            
         Rikors ippreżentat fit-13 ta’ Settembru 2010 — SLM vs Il-Kummissjoni
   (Kawża T-389/10)
   ()
   2010/C 301/74
   Lingwa tal-kawża: it-Taljan
   
      Partijiet
   
   
      Rikorrenti: Siderurgica Latina Martin SpA (SLM) (Ceprano, l-Italja) (rappreżentanti: G. Belotti, avukat, F. Covone, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   Preliminarjament jew prinċipalment:
   tannulla d-deċiżjoni tal-Kummissjoni C(2010) 4387 finali, fil-Każ COMP. 38 344 — Azzar użat għall-prestressing, adottata mill-Kummissjoni fit-30 ta’ Ġunju 2010
   Sussidjarjament:
   
      tnaqqas il-multa imposta.
   
      Motivi u argumenti prinċipali
   
   Id-deċiżjoni kkontestata fil-proċeduri preżenti hija l-istess bħal tal-Kawża T-385/10, ArcelorMittal Wire France et vs Il-Kummissjoni.
   Insostenn tat-talbiet tagħha, il-kumpannija rikorrenti ssostni dan li ġej:
   
                
            
            
               Għall-annullament tad-deċiżjoni: it-tul mhux tas-soltu u mhux ġustifikat tal-proċeduri amministrattivi, li ppreġudikaw b’mod gravi l-eżerċizzju tad-drittijiet ta’ difiża tar-rikorrenti, l-iktar b’riferiment għall-fatti tas-sentejn 1997-1999, jiġifieri preċedenti b’10 snin għall-komunikazzjoni tad-dejn ta’ Settembru 2008.
            
         
                
            
            
               Għat-tnaqqis tal-multa imposta:
               
                            
                        
                        
                           Nuqqas ta’ motivazzjoni fil-kwantifikazzjoni tas-sanzjoni; sa fejn jibqa’ diffiċli li jiġi mifhum fuq liema bażi ta’ kalkolu u minn liema dħul mill-bejgħ il-Kummissjoni ssanzjonat lir-rikorrenti.
                        
                     
                            
                        
                        
                           Ksur tal-limitu massimu ta’ 10 % tad-dħul mill-bejgħ.
                        
                     
                            
                        
                        
                           Nuqqas ta’ motivazzjoni tal-ħlasijiet żejda imposti.
                        
                     
                            
                        
                        
                           Applikazzjoni żbaljata tal-Linji Gwida tal-2006 dwar il-kalkolu tal-multi, kif ukoll dawk tal-1998, fis-seħħ mhux biss meta seħħew il-fatti kkontestati, iżda wkoll fl-ewwel erba’ snin tal-proċeduri.
                        
                     
                            
                        
                        
                           Evalwazzjoni żbaljata tat-tul ta’ żmien tal-parteċipazzjoni tar-rikorrenti fil-kartell, mhux ibbażata fuq diversi verifiki oġġettivi.
                        
                     
                            
                        
                        
                           Nuqqas ta’ teħid inkunsiderazzjoni taċ-ċirkustanzi attenwanti, jiġifieri tar-rwol sekondarju pprovat tar-rikorrenti fil-fatti kkontestati, tas-sehem limitat tagħha fis-suq, kif ukoll tal-ineffiċjenza tal-kartell.
                        
                     
                            
                        
                        
                           Preskrizzjoni li daħlet fis-seħħ, peress li ma seħħ l-ebda att li jista’ jissospendiha wara li seħħet l-ispezzjoni mingħajr preavviż.